## Pravilnik o uvjetima kojima moraju udovoljiti potvrđeni mjeriteljski laboratoriji za servisiranje i pripremanje za ovjeravanje sprava za mjerenje tekućih goriva te načinu njihova rada

### NN 155/2003 (1.10.2003.), Pravilnik o uvjetima kojima moraju udovoljiti potvrđeni mjeriteljski laboratoriji za servisiranje i pripremanje za ovjeravanje sprava za mjerenje tekućih goriva te načinu njihova rada

# DRŽAVNI ZAVOD ZA NORMIZACIJU I MJERITELJSTVO

2230

Na
temelju članka 14. Zakona o mjeriteljskoj djelatnosti (»Narodne novine«, br.
11/94), ravnatelj Državnog zavoda za normizaciju i mjeriteljstvo donosi

## PRAVILNIK

### O UVJETIMA KOJIMA MORAJU UDOVOLJITI POTVRĐENI MJERITELJSKI LABORATORIJI ZA SERVISIRANJE I PRIPREMANJE ZA OVJERAVANJE SPRAVA ZA MJERENJE TEKUĆIH GORIVA TE NAČINU NJIHOVA RADA

I. OPĆE
ODREDBE

Članak
1.

Ovim se
pravilnikom propisuju uvjeti kojima moraju udovoljiti potvrđeni mjeriteljski
laboratoriji (u daljnjem tekstu: laboratoriji) za servisiranje i pripremanje za
ovjeravanje sprava za mjerenje tekućih goriva.

Članak
2.

Laboratorij
može biti pravna ili fizička osoba ili u sastavu pravne osobe, koja se bavi
servisiranjem mjerila i pripremanjem mjerila za ovjeravanje.

Laboratorij
servisira i priprema sprave za mjerenje tekućih goriva za ovjeravanje, a ovlaštene
osobe Državnog zavoda za normizaciju i mjeriteljstvo (u daljnjem tekstu: Zavod)
ovjeravaju sprave za mjerenje tekućih goriva.

Članak
3.

Priprema
sprava za mjerenje tekućih goriva za ovjeravanje u smislu ovog pravilnika
podrazumijeva:

–
pripremu za ispitivanje sprava za mjerenje tekućih goriva, ispitivanje sprava
za mjerenje tekućih goriva,

–
provjeru mjeriteljskih značajki sprava za mjerenje tekućih goriva

–
pisanje izvješća o ispitivanju sprava za mjerenje tekućih goriva.

II.
UVJETI KOJIMA MORAJU UDOVOLJITI LABORATORIJI

Članak
4.

Laboratorij
mora udovoljiti uvjetima koji se odnose na:

1)
radnika

2)
prostoriju laboratorija

3)
opremu za ispitivanje mjeriteljskih značajki sprava za mjerenje tekućih goriva

4)
propisanu dokumentaciju.

if !supportEmptyParas endif

II.I
RADNICI

Članak
5.

Laboratorij
mora imati radnika koji obavlja poslove servisiranja i pripremanja sprava za
mjerenje tekućih goriva za ovjeravanje i koji je stalno zaposlen u
laboratoriju.

Članak 6.

Radnik iz članka 5. ovog pravilnika mora imati VSS
teh­nič­kog ili prirodoslovno-matematičkog smjera i najmanje 1 godinu radnog
iskustva na poslovima ispitivanja mjeriteljskih značajki, proizvodnje ili
servisiranja sprava za mjerenje tekućih goriva, ili VŠS tehničkog smjera i
najmanje 2 godine radnog iskustva na poslovima ispitivanja mjeriteljskih značajki,
proizvodnje ili servisiranja sprava za mjerenje tekućih goriva, ili SSS- tehničke
struke i najmanje 4 godine radnog iskustva na poslovima ispitivanja
mjeriteljskih značajki, proizvodnje ili servisiranja sprava za mjerenje tekućih
goriva.

Radnik iz stavka 1. ovog članka mora poznavati
propise kojima su utvrđeni postupci i metode ispitivanja mjeriteljskih zna­čajki
sprava za mjerenje tekućih goriva te biti stručno osposobljen za servisiranje
mjerila i pripremanje mjerila za ovjeravanje.

II.II
PROSTORIJA LABORATORIJA

Članak 7.

Laboratorij mora imati radnu prostoriju za
ispitivanje sprava za mjerenje tekućih goriva koja mora zadovoljavati ove
uvjete:

1) mora biti čista, suha i dovoljno prostrana za
neometano servisiranje sprava za mjerenje tekućih goriva te izgrađena u skladu
s propisanim tehničkim normativima

2) mora biti dovoljno prostrana za smještaj potrebne
opreme

3) mora biti zaštićena od izravna sunčeva utjecaja

4) mora imati najmanje jedan stol i jednu stolicu za
radnika Zavoda

5) mora imati dnevnu i propisanu električnu rasvjetu.

II.III
OPREMA

Članak 8.

Laboratorij za ispitivanje sprava za mjerenje tekućih
goriva mora imati:

1) mjerne posude razreda točnosti 0,1

2) sekundomjer.

Članak 9.

Oprema za ispitivanje sprava za mjerenje tekućih
goriva mora imati mjernu nesigurnost najmanje pet puta manju od naj­veće dopuštene
pogreške za ispitivane sprave za mjerenje tekućih goriva, mora imati valjanu ovjernicu
o zadovoljavanju mjeriteljskih zahtjeva ili potvrdu o sukladnosti s propisanim
zahtjevima ili valjanu umjernicu.

Članak 10.

Laboratorij mora biti opremljen elektroničkim računalom
za pisanje izvješća o ispitivanju sprava za mjerenje tekućih goriva s mogućnošću
spajanja na internet i povezivanja na bazu podataka Zavoda.

 II.IV DOKUMENTACIJA

Članak
11.

Laboratorij
mora:

1)
primjenjivati propise iz područja ovjeravanja sprava za mjerenje tekućih goriva

2)
pridržavati se uputa proizvođača o uporabi opreme za ispitivanje

3) imati tipna odobrenja za sprave za mjerenje tekućih
goriva koje se ovjeravaju u laboratoriju

4) imati popis opreme za ispitivanje s tehničkim
podacima i datumima ovjeravanja i ovjernicama za svako mjerilo koje je sastavni
dio te opreme.

Članak 12.

Izvješće o ispitivanju sprava za mjerenje tekućih
goriva mora biti propisanog sadržaja.

Laboratorij mora izvješća o ispitivanju sprava za
mjerenje tekućih goriva čuvati na elektroničkome mediju ili u tiskanome obliku
najmanje godinu dana po isteku roka valjanosti ovjere.

III.
OBVEZE LABORATORIJA

Članak 13.

Laboratorij tijekom svojega rada mora:

1) zadovoljavati uvjete propisane ovim pravilnikom

2) pripremiti za ovjeravanje sprave za mjerenje tekućih
goriva koja imaju valjano tipno odobrenje, sukladno odobrenu postupku
ispitivanja sprava za mjerenje tekućih goriva

3) obavijestiti Zavod o svakoj promjeni koja bi mogla
utjecati na osposobljenost laboratorija da zadovolji uvjete propisane ovim
pravilnikom

4) upotrebljavati samo opremu za ispitivanje sprava
za mjerenje tekućih goriva s valjanim ovjernim žigom, odnosno valjanom potvrdom
o sukladnosti ili valjanom umjernicom

5) omogućavati radnicima laboratorija sudjelovanje u
svim oblicima stručnog usavršavanja koje organizira Zavod

6 ) omogućavati radniku laboratorija sudjelovanje u
radu tije­la Zavoda

7) sudjelovati u međulaboratorijskim usporedbama na
zah­­-t­j­e­v Zavoda

8) pridržavati se visine i načina plaćanja troškova
ovjeravanja protočnih mjerila obujma tekućine osim vode koje je propisao
ravnatelj Zavoda.

IV.
PRIJELAZNE I ZAVRŠNE ODREDBE

Članak 14.

Laboratorij koji zadovoljava uvjete propisane ovim
pravilnikom izdaje se rješenje o ovlaštenju za potvrđeni mjeriteljski
laboratorij koje vrijedi 3 (tri) godine.

Članak 15.

Ovaj pravilnik stupa na snagu osmog dana od dana
objave u »Narodnim novinama«.

Klasa: 011-02/03-07/17
Urbroj: 558-03/8-03-1
Zagreb, 24. rujna 2003.

Ravnatelj
Državnog zavoda za normizaciju
i mjeriteljstvo **dr****. sc****. Jakša Topić, dipl. ing.,** v. r.

Pravilnik, NN 155/2003-2230